《初夏书事》
清代·吴敏树

雨送春归始放晴，风光初夏好逾明。林花过尽新生竹，院鸟啼残乍熟樱。

自检方书医小疾，颇从田父看深耕。西庄胜事犹多负，开遍将离赏未成。

作者简介：（1805—1873）清湖南巴陵人，字本深，号南屏。道光十二年举人，官浏阳训导。以不能行其志，自免归。论文章不依附桐城派，谓当博取之于古书，欲自归有光、欧阳修上规司马迁。所作长于叙事。亦善书法，曾国藩称其字字如履危石，落纸乃迟重绝伦。有《柈湖诗文集》。